Ngāti Wehiwehi (Ngāti Raukawa ki te tonga)

Ko  tētehi o ngā iwi E whai pānga ana kia Ngāti Raukawa. Ko Ngāti Raukawa he iwi nui, kei Waikato ētehi e noho ana, kei Manawatū-Horowhenua ētehi. I Heke tautika mai a Ngāti Wehiwehi i a Whatihua rāua ko Ruaputāhanga. Nā ka noho te tūpuna O Wehiwehi a Whatihua hei tuakana ki te pāpā o Raukawa a Tūrongo. Heoi i roto i ngā tau ka whakamoea ngā kāwai o Ngāti Wehiwehi ki ngā pāpāringa o Ngāti Raukawa, ā katahi ngā iwi nei ka heke ngātahi mai, i te takiwā o ngā rautau 1820-1830. Ā ko ētehi wahanga i noho atu ki ngā tahatika o te awa o Waikawa me āna pekanga. Ko ētehi atu i nohoia i ngā tahatika o te awa o Manawatū mai i Himatangi ki Te Papaioea, pīnaki nei ki ō rātou tuakana a Ngāti Kauwhata. Na wai rā, na wai rā ka tangi apakura nei a Rangitāne mo ō rātou whenua, i korā i tukua te mana kia rātou, i kona i huri te aroaro a te nuinga o Ngāti Wehiwehi ki ō rātou whenua i ngā tahatika o te awa o Waikawa, me ōna pekanga a Manakau, a Manga-Huia, a Takapū rātou ko Tikorangi. A i roto i ngā tau ka whakaraukawa ai te noho o te iwi nei. Heoi e mau tonu ana a Ngāti Wehiwehi ki tāna mana motuhake otirā he hapū ake āna koia ko Ngāti Te Rangitāwhia, ko Ngāti Tamatātai, ko Ngāti Pīhaka, ko Ngāti Pareahotea me Ngāti Te Ihiihi

Category:hapū o Ngāti Raukawa